কলকাতা মেডিকেল কলেজে ধুন্ধুমার, ওপিডিতে ভাঙচুর মানসিক ভারসাম্যহীনের

ওয়েবডেস্ক- কলকাতা মেডিকেল কলেজে (Calcutta Medical College) ধুন্ধুমার কাণ্ড! হঠাৎ করেই জেনারেল ওপিডিতে (OPD) ঢুকে পড়ে এক ব্যক্তি। সে মানসিক ভারসাম্যহীন (Mental Imbalance) বলেই খবর। জেনারেল ওপিডি (General OPD) ভাঙচুর চালাচ্ছে এক ব্যক্তি। ঘটনায় তীব্র আতঙ্ক ছড়িয়েছে। তড়িঘড়ি সমস্ত রোগিদের ফার্স্ট ফ্লোর থেকে সরানো হয়েছে। ঘটনাস্থলে উপস্থিত রয়েছে নিরাপত্তারক্ষী থেকে আউটপোস্টের পুলিশ ও লোকাল থানা।

আজ শনিবার ওপিডিতে প্রচুর সংখ্যক রোগি থাকায় ওই মানসিক ভারসাম্যহীন ব্যক্তির আচরণে হঠাৎ করেই হুলস্থুল কাণ্ড ঘটে যায়। বেশ কিছুক্ষণ পর তাকে ধরে ফেলে পুলিশ। জানা গেছে, ওই রোগীর চিকিৎসা চলছে, হঠাৎ কোনভাবে লুকিয়ে সে ওপিডিতে ঢুকে পড়ে, এর পর সেই এই কাণ্ড ঘটায়।

আরও পড়ুন- বন্ধ উবার শাটল, ৬ এপ্রিল থেকে রাস্তায় নামছে ৩০০ বাস!

শনিবার এই কাণ্ডে এই ভয়াবহ পরিস্থিতি তৈরি হয়। প্রাণ বাঁচাতে রোগী থেকে হাসপাতালের কর্মীরা এদিক ওদিক পালানোর চেষ্টা করে। কীভাবে এই ঘটনা ঘটল, তা খতিয়ে দেখছে হাসপাতাল কর্তৃপক্ষ। এই ঘটনায় হাসপাতালে চাঞ্চল্য রয়েছে।